.срб
.срб je uz .rs drugi, ćirilični državni internet domen za Srbiju, koji je aktiviran 3. maja 2011. Internet korporacija za dodeljene nazive i brojeve (engl. Internet Corporation for Assigned Names and Numbers ili ICANN) odobrila je predlog registra RNIDS da domen .srb bude drugi internet domen Srbije na Internetu. Domena je postala aktivna 3. maja 2011. Registracija ćiriličkog domena .srb počela je 27. januara 2012. Prvi .srb domen je rnids.srb ili http://xn--d1aholi.xn--90a3ac/ odnosno Registar nacionalnog internet domena Srbije. Poddomenska struktura u okviru .СРБ domena istovjetna je po namjeni postojećim poddomenama u okviru .RS domene.